Երկնակամար. Երկնքի կամարը, երկնքի երևացող կամարաձև տարածությունը:

Արեգակ. Արեգակնային համակարգության կենտրոնական երկնային լուսատուն,Արև: Այդ լուսատուի արձակած լույսը և ջերմությունը:

Տեսանելի. Տեսնվող, երևացող: Ակներև, ակնհայտ, անվիճելի:

Դիրք. Դրվածք, գրվելու՝ զետեղվելու ձևը, դրություն: Զորքի դասավորության տեղը ռազմադաշտում:

Համապատասխան. Տվյալ դեպքին՝ պայմաններին հարմար՝ վայել՝ պատշաճ: Որևէ բանի հետ համապատասխանություն ունեցող, համապատասխանող:

Տարի. Ժամանակի այն տևողությունը, որի ընթացքում երկրագունդը մի լրիվ պտույտ է կատարում արեգակի շուրջը:

Բաժանել. Մասերի վերածել, մասնատել: Ջոկել, ընտրել, զատել, իրարից առանձնացնել: Բաժանք կատարել:

Ժամանակաշրջան. Ժամանակի որոշ տևողություն, որ բնորոշվում է որևէ բանով, դարաշրջան:

Գարուն. Տարվա չորս եղանակներից մեկը՝ մարտի 21 -ից մինչև հունիսի 21-ը: Բարեխառն՝ ախորժելի եղանակ:

Ամառ. [գոյական] Տարվա ամենատաք եղանակը՝ գարնանից մինչև աշուն: [ածական] Ամառային:

Աշուն. Տարվա եղանակ՝ ամռան և ձմեռվա միջև:

Ձմեռ. Տարվա չորս եղանակներից մեկը, որ հաջորդում է աշնանը և նախորդում գարնանը:

Հյուսիս. Հորիզոնի չորս կողմերից մեկը, որ հակադիր է հարավին: Այն երկրրները, որ ընկնում են հյուսիսի կողմը:

Հարավ. Հորիզոնի չորս կողմերից մեկը, որ հակադիր է հյուսիսին: Այդ կողմում գտնվող վայր՝ երկրամաս՝ ցամաքամաս ևն:

Կիսագունդ. Երկրագնդի կամ երկնային մարմնի պայմանականորեն բաժանվող կեսերից յուրաքանչյուրը:

Եղանակ. Մթնոլորտի վիճակը տվյալ տեղում և ժամանակում: Երկնային ոլորտում Արեգակի տեսանելի շարժման և դրանով պայմանավորված՝ բնության փոփոխություններին համապատասխանող՝ տարվա երեքական ամիս ընդգրկող չորս շրջաններից յուրաքանչյուրը:

Հակառակ. Ետրնթաց, նախորդ ուղղությանը հակադիր: Հակադարձ, շրջված: Ներհակ, ոչ համերաշխ, հակադրվող:

Առաջանալ. Դեպի առաջ շարժվել՝ գնալ: Դեպի առաջ ձգվել՝ կարկառվել՝ ցցվել: Գերազանցել:

Հերթափոխություն. Մեկ հերթի՝ հերթափոխի աշխատանքն ավարտելը և մյուսն սկսելը: Հերթը՝ հերթականությունը փոխելը՝ փոխվելը:

Պտտել. Պտտական շարժման մեջ դնել, պտուտաձև շարժում տալ: Տարբեր կողմեր դարձնել, այս ու այն կողմ ուղղել:

Թեքություն. Թեք լինելը: Թեքվելու՝ թեքվածքի աստիճանը՝ չափը: Թեք տեղ, զառիթափ:

Ուղեծրային. Ուղեծրին հատուկ, ուղեծրով կատարվող:

Հարթություն. Հարթ լինելը: Հարթ տեղ: Կանոնավորություն: Հարթավայրային տարածություն երկրի մակերեսին:

Նկատել. Դժվար երևացող՝ թաքնված կամ անսպասելի մի բան տեսնել: Որսալ, միատեսակ բաների բազմության մեջ կամ թաքնված մի բան հայտնաբերել՝ իմանալ, գլխի ընկնել:

Ուղեծիր. Երկնային մարմնի շարժման ուղին: Արհեստական արբանյակների շարժման ուղեգիծը:

Տիեզերական. Տիեզերքին հատուկ՝ վերաբերող, տիեզերքի: Դեպի տիեզերք կատարվող, տիեզերքում կատարվող:

Տարածություն. Բոլոր չափումներով և ուղղություններով ձգված անսահմանափակ ընդարձակություն:

Երկիր. Արեգակի՝ ըստ հեռավորության երրորդ մոլորակը, որի վրա ապրում ենք մենք, մեր մոլորակը:

Զուգահեռ. Որևէ գծից իր ամբողջ երկարությամբ հավասար հեռավորության վրա գտնվող և շարունակվելու դեպքում էլ նրա հետ չհատվող:

Ճառագայթ. Լուսատու աղբյուրից բխող լույսի նուրբ շերտ՝ գիծ: Որևէ կարգի մասնիկների կամ էլեկտրամագնիսական տատանումների հոսանք:

Ուղղություն. Այն կետը՝ կողմը, դեպի որն ուղղված է գործողությունը՝ շարժումը ևն: Այն կողմը, որտեղ մի բան գտնվում է՝ տեղի է ունենում ևն:

Հաջորդաբար. Իրար հաջորդելով, հաջորդական կերպով: Որպես հաջորդ՝ փոխանորդ:

Բևեռ. Երկրի պտույտի երևակայական առանցքի և երկրի մակերևույթի հատման կետը: Այդ կետին հարող տարածությունները:

Տաքացնել. Իրենից ջերմություն հաղորդել, իր ջերմությունը արտասփռել: Տաք դարձնել, կրակի կամ որևէ ջերմության ազդեցությամբ տաքության՝ ջերմության աստիճանը բարձրացնել:

Լուսավորել. Լույս տարածել, լույսով լցնել, լուսավոր դարձնել: Լուսավորող հարմարանքներ՝ պարագաներ զետեղել, լույս մատակարարել, լուսավորությամբ ապահովել:

Մերթ. Երբեմն:

Համընկնել. Մի բանի հետ միաժամանակ տեղի ունենալ, զուգադիպել: Համապատասխանել միմյանց, իրար բռնել:

Հասարակած. Երկրի պտույտի առանցքին ուղղահայաց մեծ շրջագիծը, որ հավասար հեռավորություն ունի երկու բևեռներից և բաժանում է երկրագունդը երկու հավասար մասերի:

Գիշերահավասար. Տարվա այն ժամանակը, երբ ցերեկն ու գիշերը հավասար տևողություն են ունենում (մարտի 21 և սեպտեմբերի 23):

Տևողություն. Տևելը: Որևէ բանի շարունակվելու՝ տեղի ունենալու՝ գոյություն ունենալու ժամանակամիջոցը:

Փոփոխություն. Որևէ բանի մի վիճակից՝ դրությունից՝ կերպարանքից մի այլ վիճակի՝ դրության՝ կերպարանքի փոխվելը՝ վերածվելը:

Շրջապտույտ. Պտուտական շարժում, պտույտ գործելը, պտույտ: Զարգացման՝ ընթացքի՝ շարժման լրիվ շրջան, որ ավարտվում Է ելման կետին՝ վիճակին հանգելով:

Հորիզոն. Երկնքի և երկրի (ցամաքի կամ ջրի) թվացող միացման՝ շփման գիծը: Երկնքի այն մասը, որ տեսանելիորեն մոտ Է երկրին, երկնքի տեսանելի հատվածը:

Առավելագույն. Ծայրահեղ, որևէ բանի սահմանը կազմող (մաքսիմալ):

Լայնություն. Որևէ բանի լայնական տարածությունը, լայնք: Լայն լինելը: (աշխարագրություն) Հասարակածից մինչև միջօրեականի հեռավորությունը՝ աստիճաններով արտահայտված (ծառայում է երկրի մակերևույթի տվյալ կետի տեղը որոշելուն):

Զենիթ. Երկնքի այն կետը, որ գագաթնահայաց ուղղությամբ գտնվում Է դիտողի գլխի վրա:

Դարձյալ. Կրկին, վերստին, էլի, նորից: Նաև, նույնպես:

Թեք. Դեպի մի կողմ հակված՝ կախված՝ ծռված, շեղ: Զառիթափ, զառիվայր: Զառիվեր, դարիվեր:

Արևահեռ. Որևէ մոլորակի՝ Արևից առավելագույն հեռավորության կետը, հեռակետ (աֆհելիա):

Մոտակայք. Մոտակա տեղերը, մոտերք:

Ընդհակառակ. Մեկին կամ մի բանի հակառակ, հակառակը: Ասվածին կամ սպասվածին հակառակ: